ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ru ky ky ru ky ky ky ky ky ky ky ru ru ky ky ky ky ky ky ky ky ky ky ky ky ky ru ky ru ky ru ky ru ky ky ru ru ru ky ru ky ky ky ru ky ky ky ru ky bg ky ru lez ru ky ru ky ru ky ru ky ru tt ru kk ru
"Айат пресс", 20.05.10 - 14-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кадырман окурман, кыргыздар башынан кечирген акыркы беш жылдыкта экономикабыз эңшерилип, байлыгыбыз кемигени менен кылмыштуулук гүлдөп өсүп, өлүм-житим эпсиз көбөйгөнүн билебиз. Атайылап адам өмүрүн кыйуу ачыктан-ачык аңызга айланды. Натыйжада "Кандуу жол" атуу китеп капилет жаралып, калк ичин аралап кетти. Анда Медет Садыркулов баш болгон Кыргызстандын саясатына таасири күч көрүнүктүү ишмер адамдардын жалданма киши өлтүргүчтөрдүн кантип курмандыгы болгону жана кимдер жалдап кан күсөгөнү кеңири баяндалган. Биз ушундан тарта каралуу "Кандуу жол" китебин барактап, сандан-санга узатабыз. Эмесе, жакаңызды кармап, үзбөй окуй бериңиз.
- Элдин баарын тааный бериш менин милдетим эмес. Тартип бирдей бардык граждандарга. Токтот машинени досмотрга, тетиги постун алдына барып. Приказ ошондой, бардык машинелерди досмотр кылгыла деген. Ичиндегилер чыгып, паспорт контрол өтсүн, - деп бурк этти да ары басты. Кетип бара жатып:
- Машинени досмотр кылгыла, - деп буйрук берип кетти.
МЧС машинеден түшкөн жок. Чөнтөк телефону менен чекара кызматынын жогорку чиндерине байланышка чыгууга аракет кылып жатты. Ал "Lexus LX 570" маркасындагы өңү ак жип автомашинасынын аркасында көлөкөдөй болуп кара өңдүү "БМВ" маркасындагы машине Алматыдан бери карай келе жатканын, Кордай белинен өткөндөн кийин эле ал машиненин арткы орундугунда отурган жигит өз кожоюнуна телефон чалып: "Объект Бишкекке келе жатат, он-он беш минутада чекарада болобуз" - деп маалымат бергенин билбейт эле. Алтурсун кыргыз-казак чекара постунун командирине он беш мүнөт мурда: "Номери баланча ак түстөгү "Лексус" маркасындагы жип машинесин аркандай шылтоо менен чекарадан өткөрбөй, өзгөчө буйрук алмайынча кармап тургула" - деген команда телефон аркылуу берилгенин да билбейт болучу, биле да албайт эле.
Көлөкөдөй илешип келе жаткан кара машине кыргыз чекара постунан бир аз ары барып токтоду. Эки жигит чыкты, алардын башкы милдети ак "Лексус" автомашинесин көз жаздымынан чыгарбай, анын ичинде келе жаткан МЧСтин ар бир кадамын "кожоюнга" кабарлап туруу эле. Кара куртка, кара кепкачан чымыр бойлуу жигит чекара кеңсесинин алдында турган капитандын жанына келип бирдеме деп айтты да, чөнтөк телефонун алып бирөө менен байланышып:
- Алло, бул мен. Объект ордунда, бул жердегилер билишет, - деди да бир саам тыңшап тургандан кийин: - Жарайт, жарайт, - деп кайталаган бойдон барып токтоп турган мешинеге отурду.
Түнкү саат эки болду.
МЧСтин нерви кайнай баштады. Адатта сылык, сыпаа сүйлөгөн неме азыр орусчалап сөгүнүп да алды. Анткени чекара кызматынын командирлеринин эч кимисинин телефону албай жатты, бардыгы өчүрүлгөн.
- Степаныч, карасаң, булардын кылыгын, балким бирөөлөр мени мазактагысы келип жаткандыр, кемсинткилери келген го. Ушундай майда кылыктар менен алпурушуп жүргөндөр анан кантип мамлекет башкарабыз дешет. Түшүнбөйм ушуларды.
Шопур бала машинеге келип отуруп жатып:
- Байке, болбой жатышат, досмотр кылыш керек дейт, - деди.
МЧС машинеден түшүп чекара кызматчыларын карай басты:
- Саломалейкум, ким командир бул жерде?
- Тигине, посттун жанында турат, - деди арыкчырай прапорщик жигит.
- Чакыргылачы командириңерди, эмне проблема болуп жатат, мени билесиңер да, Садырбековмун МЧС чекарачылар менен кол алышып учурашып жатты.
- Жолдош капитан! - Арыкчырай прапорщик колу менен МЧСти жаңсап көрсөттү да, "сизди чакырып жатат" - деди.
Капитан чөнтөк телефон аркылуу бирөө менен сүйлөшүп жаткан, прапорщиктин айтканын укпагандай түр менен ары карай басты:
- Алло, айттым го. Жарым сааттан ашык кармай албайм, өзүңөр түшүнбөйсүңөрбү, эртең ким жооп берет, биз эле күнөөлүү, болуп калабыз, өз ара маселелери болсо, өздөрүнчө эсептешип алышпайбы, бизди аралаштырбай. Жарайт, жарым саат, - деп бурк этти да, телефонун чөнтөккө салып, чекара кеңсесине кирип кетти.
Капитандын акыркы айткандарын посттун жанында, чекарачылар менен турган МЧС деле укту. Чекарачылар болсо айтылган сөз эмне жөнүндө болуп жатканын боолголошту, анткени аларга тапшырма берилген, буйрук болмойунча ак Жипти кармап тургула деген. Кимдир бирөөлөргө МЧСтин жарым саатча чекарада токтоп турушу абдан зарыл. Бирок МЧС капитандын сөзүнө маани берген жок, айтылгандар өзүнө түздөн, түз тиешеси бар экендигин баамдаган да жок. Посттун командири сүйлөшкүсү келбей кетип калгандан кийин кайра өз машинесине карай басты. Тигинин артынан кеңсеге барышты каалаган жок. Капитан тарабынан телефон аркылуу кимдир бирөөгө айтылган сөздөр андан отуз беш мүнөт өткөндөн кайра эсине келип, кулагынан кетпей, кайра-кайра: "Жарым сааттан ашык кармап тура албайм, жарым сааттан ашык кармап тура албайм... , жарайт, жарым саат..." - деп жаңырып турарын да туйбады. Көрсө, пендеге Жараткан тарабынан андай касиет берилген эмес экен. Эртең эмне болорун сезбейт дагы, туйбайт дагы экенбиз, түбөлүк жашоочудай көртирлик менен алектенип жүрө берип бир күнү кете берет турбайбызбы. Эгерде ошол жерде телефондон айтылган капитандын сөзүнүн артында кандай иштер жатканын сезгенде МЧС машинеге шарт отуруп, кайра Казакстанга карай кете бермек, кара жанын ала качууга аракет кылмак. Анда тагдыр дегениң башкача нукка бурулмак. Бирок, андай болгон жок, МЧС ошол жердеги болуп жаткан окуяга маани берген жок, кенебестик менен мамиле кылды.
Ошентип, дүйнөнүн кайсы гана өлкөсүндө болбосун, өз күчүнө ээ болгон Кыргыз Республикасынын дипломаттык паспорту өзүбүздүн кыргыз чекарасында керекке жарабай, эсепке алынбай калды. МЧС дипломаттык паспортко ээ болуп, мыйзамга ылайык, чекара жана бажы постунан эч кандай тоскоолсуз өтүүгө укуктуу экенин эске алынбастан, кече эле жогорку кызмат орунун ээлеп, өлкөдө экинин бири болуп турганына карабастан, тоскоолдукка учурады. Адатта колдорун чыкыйга алып "есть" деп турган чекарачылар машинени, ичиндеги өздүк буюмдарды текшерүүдөн өткөрө турган болушту. Чекара кызматынын жетекчилери менен байланышуу мүмкүнчүлүгү жок болгондуктан МЧС мындай ачыктан-ачык кысымга аргасыздан көндү, чекара кызматчыларынын жоругуна чыдоого туура келди. Оомалуу, төкмөлүү дүнүйө деген ушу турбайбы. Кече эле не деген менменсинген чиновниктер анын алдында тизеси калтырап, өйдө карап сөз айталбай, оозун карап турбады беле. Мына бүгүн катардагы чекара кызматкери далысын салып, кыр көрсөтүп турат, ал эми посттун командири болсо сүйлөшкүсү келбей, түнөргөн түндөй кабагын салып ары басып кетти.
МЧСтин эсине канча жылдан бери өзү көтөрмөлөп, чоңойтуп, азыркы бийик даражага жетишине чейин жардамы тийген курсташы Абдугаипов түштү. Азыр Эсептөө палатасынын Төрагасы. "Болду, болбоду ага да айтып койойунчу, бюджеттик тармакка таасири бар да" деген ой менен телефон чалса үч-төрт гудоктон кийин:
- Алло, угуп жатам, Медер Чомоевич, - деген үн чыкты.
- Алло, кандайсың, уктап жаттың беле?
- Жок, уктай элек болчумун, жаңы эле жаткам. Угуп жатам, Медер Чомоевич.
Абдугаипов МЧСтин мындай кеч телефон чалганына таң калган жок, мурдатан деле көп эле жолу болгон мындай чалуулар. Маанилүү маселенин үстүнөн иштеп жатканда кимге болбосун сутканын кайсы маалы болбосун телефон чалып, тиешелүү жерлерин макулдашып же тапшырма берип туруу МЧСтин иштөө стили эле, буга аны менен иштешкендердин бардыгы көнүшкөн.
кыргыз тилиндеги гезит "Айат пресс"
email • архив • редакция
Тополоңду ойлогонго убакыт жок
"Үчүнчү күч" коркунуч барабаны кагылууда
"Звезда" болуп бүткөн соң, чээнге киргиле!
Дымагы күч, "ак кол" жаштар мурда кайда эле?
"Саясий күрөштү тартипте жүргүзүүгө мүмкүндүк бар"
Мамлекеттик каттоо кызматынын жетекчиси:
"Жер менчиктелбей, элдин ырыскысы болуп, түбөлүк калышы керек"
Сейил бак сенин багың, менин багым…
Жакшы бийлигин бизге бирөө бербейт!
"Тарыхта аты көмүр менен жазылгандар"
Максим көлдү соолута ичиптир…